proxectonos/corpus_dominio_legal_administrativo_tmp huggingface dataset:
RESOLUCIÓN do 11 de decembro de 2023, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 19 de abril de 2023 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2023 (código de procedemento PR803D).
Vicepresidencia Primeira e Consellería de Presidencia, Xustiza e Deportes — III. Outras disposicións — 18/12/2023

Conforme o establecido no artigo 24 da Orde do 19 de abril de 2023 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria para o ano 2023 (código de procedemento PR803D), unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea, do 31 de xullo de 2023, de conformidade coa Orde do 19 de abril de 2023 (DOG núm. 83, do 2 de maio):
– 28 proxectos de cooperación para o desenvolvemento no exterior que executarán as organizacións non gobernamentais de cooperación para o desenvolvemento (ONGD), por un importe global de un cinco millóns trescentos mil euros (5.300.000,00 €), nas contías, beneficiarios e finalidade, que se relacionan no anexo I.
– 4 proxectos de cooperación para o desenvolvemento no exterior que executarán os outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe total de setecentos mil euros (700.000,00 €), cuxa distribución aos beneficiarios, contías e aplicacións orzamentarias se relacionan no anexo II.
Santiago de Compostela, 11 de decembro de 2023
RESOLUCIÓN do 12 de decembro de 2023, da Secretaría Xeral de Apoio ao Emprego, Traballo Autónomo e Economía Social, pola que se lles dá publicidade ás axudas concedidas ao abeiro da Orde do 29 de decembro de 2022 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2023 (códigos de procedemento TR802H e TR358D).
Consellería de Promoción do Emprego e Igualdade — III. Outras disposicións — 21/12/2023

En cumprimento do disposto no artigo 10.1 da Orde do 29 de decembro de 2022 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2023 (DOG núm. 15, do 23 de xaneiro), resolvo que se proceda á publicación das subvencións concedidas que se indican no anexo, cun importe total de 330.000,00 euros, con cargo á aplicación 11.30.324C.481.1 dos orzamentos xerais da Comunidade Autónoma de Galicia para o exercicio 2023.
Santiago de Compostela, 12 de decembro de 2023
Programa I: fomento e consolidación das asociacións de cooperativas e de sociedades laborais.
Aplicación: 11.30.324C.481.1.
Programa II: fomento e consolidación das asociacións de centros especiais de emprego e de empresas de inserción.
Aplicación: 11.30.324C.481.1.
RESOLUCIÓN do 12 de decembro de 2023, da Dirección Xeral de Cultura, pola que se dá publicidade á concesión do VI Premio CGAC de investigación e ensaio sobre a arte contemporánea correspondente ao ano 2023.
Consellería de Cultura, Educación, Formación Profesional e Universidades — III. Outras disposicións — 21/12/2023

Conforme o previsto no artigo 14 da Orde da Consellería de Cultura, Educación, Formación Profesional e Universidades do 21 de abril de 2023 (DOG núm. 85, do 4 de maio), pola que se convocou para o ano 2023 o VI Premio CGAC de investigación e ensaio sobre a arte contemporánea, resolvo facer pública a concesión do devandito premio a Aitor Hernández Marcos, cunha contía de 3.000,00 €, polo texto orixinal
A escola da noite
.
Santiago de Compostela, 12 de decembro de 2023
RESOLUCIÓN do 21 de novembro de 2023 pola que se publica a modificación do plan de estudos do máster universitario en Ciberseguridade.
Universidade de Vigo — III. Outras disposicións — 29/11/2023

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 5 de outubro de 2018 (publicado no
Boletín Oficial del Estado
do 21 de decembro mediante a Resolución do secretario xeral de Universidades do 26 de novembro),
Esta reitoría, de conformidade co disposto no artigo 8.3 da Lei orgánica 2/2023, do Sistema universitario, na redacción dada pola Lei orgánica 2/2023, resolve publicar a modificación do plan de estudos conducente á obtención do título oficial de máster universitario en Ciberseguridade pola Universidade da Coruña e a Universidade de Vigo.
Vigo, 21 de novembro de 2023
Código RUCT: 4316520.
Rama de coñecemento: Enxeñaría e Arquitectura.
Universidades participantes: Universidade da Coruña e Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para obter o título de máster universitario en Ciberseguridade, o alumnado deberá superar os 90 créditos ECTS dos cales consta o máster, dos cales 63 son de carácter obrigatorio e 6 correspóndense con materias optativas.
RESOLUCIÓN do 21 de novembro de 2023 pola que se dá publicidade ás bolsas concedidas ao abeiro da Resolución do 4 de agosto de 2023 pola que se establecen as bases reguladoras para a concesión, en réxime de concorrencia competitiva, de bolsas para a realización de estudios no Centro Superior de Hostalaría de Galicia e se procede á súa convocatoria para o curso 2023/24 (código do procedemento TU200A).
Axencia de Turismo de Galicia — III. Outras disposicións — 29/11/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.1 das bases reguladoras da convocatoria,
Facer público no
Diario Oficial de Galicia
, na páxina web da Axencia de Turismo de Galicia (http://turismo.xunta.gal//) e no portal web do CSH o resultado do proceso de concesión das bolsas de matrícula (bolsas de nova adxudicación) e de renovación para a realización de estudos no Centro Superior de Hostalaría de Galicia para o curso 2023/24 (procedemento TU200A) que figuran no anexo I e anexo II desta resolución.
Santiago de Compostela, 21 de novembro de 2023
RESOLUCIÓN do 14 de novembro de 2023 pola que se publica a verificación do plan de estudos do máster universitario en Enxeñaría Aeronáutica.
Universidade de Vigo — III. Outras disposicións — 21/11/2023

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 17 de outubro de 2023 (publicado no Boletín Oficial del Estado do 30 de outubro mediante Resolución do secretario xeral de Universidades do 19 de outubro de 2023).
Esta reitoría, de conformidade co disposto no artigo 8.3 da Lei orgánica 2/2023, de universidades, na redacción dada pola Lei orgánica 2/2023, resolve publicar a verificación do plan de estudos conducente á obtención do título oficial de máster universitario en Enxeñaría Aeronáutica pola Universidade de Vigo.
Vigo, 14 de novembro de 2023
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Enxeñaría Aeronáutica, o alumnado deberá superar os 120 créditos ECTS de que consta o máster.
RESOLUCIÓN do 20 de novembro de 2023 pola que se publica o plan de estudos do máster universitario en Xestión Sostible da Auga por esta universidade, a Universidade de Santiago de Compostela e a Universidade de Vigo.
Universidade da Coruña — III. Outras disposicións — 28/11/2023

O máster universitario en Xestión Sostible da Auga pola Universidade da Coruña, a Universidade de Santiago de Compostela e a Universidade de Vigo obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) establecéronse polo Acordo do Consello de Ministros do 17 de outubro de 2023, publicado mediante a Resolución da Secretaría Xeral de Universidades do 19 de outubro de 2023 no
Boletín Oficial del Estado
(BOE) do 30 de outubro.
Polo exposto, de conformidade co disposto no artigo 8.3 da Lei orgánica 2/2023, do 22 de marzo, do Sistema universitario,
Publicar o plan de estudos conducente á obtención do título de máster universitario en Xestión Sostible da Auga pola Universidade da Coruña, a Universidade de Santiago de Compostela e a Universidade de Vigo, que se estrutura segundo consta no anexo.
A Coruña, 20 de novembro de 2023
1. Ámbito de coñecemento a que se adscribe o título: Arquitectura, construción, edificación e urbanismo e enxeñaría civil.
2. Distribución do plan de estudos en créditos ECTS, por tipo de materia:
Os créditos optativos deben cursarse conforme a seguinte distribución:
– 6 créditos dos 12 ofertados no módulo Auga Urbana.
– 3 créditos dos 9 ofertados no módulo Enxeñaría de Procesos.
– 12 créditos dos 27 ofertados no módulo Xestión dos Recursos Híbridos.
– 3 créditos dos 9 ofertados no módulo Análise de Datos.
3. Contido do plan de estudos.
Primeiro curso
Segundo curso
A unidade temporal de todas as materias é cuadrimestral.
4. Condicións de terminación.
O alumnado deberá superar 90 créditos ECTS, distribuídos como se indica no punto 2, para obter o título de máster universitario en Xestión Sostible da Auga pola Universidade da Coruña, a Universidade de Santiago de Compostela e a Universidade de Vigo.
RESOLUCIÓN do 20 de novembro de 2023 pola que se dá publicidade do esgotamento de crédito destinado á concesión das axudas e dos préstamos parcialmente reembolsables para o financiamento dos proxectos de investimento empresarial (código de procedemento IG408A).
Instituto Galego de Promoción Económica — III. Outras disposicións — 28/11/2023

Primeiro. A Resolución do 4 de agosto de 2022 pola que se dá publicidade do acordo do Consello de Dirección que aproba as bases reguladoras das axudas e dos préstamos parcialmente reembolsables para o financiamento dos proxectos de investimento empresarial, e se procede á súa convocatoria en réxime de concorrencia non competitiva, establece que as axudas se outorgarán por orde de presentación a aqueles solicitantes que cumpran cos requisitos establecidos nas bases ata o esgotamento dos créditos habilitados, o que, de ser o caso, se publicará no Diario Oficial de Galicia.
Segundo. O crédito dispoñible na aplicación orzamentaria 06.A1.741A.7701 para concesión de axudas era de 3.000.000 € para as axudas e tramos non reembolsables de préstamos aos proxectos de investimento empresarial xerais e investimento no sector aloxamento; e de 4.000.000 € para as axudas e tramos non reembolsables de préstamos aos proxectos de investimento en equipamento produtivo.
En virtude do anterior, e de conformidade coas facultades que teño conferidas,
Primeiro. Ordenar a publicación no Diario Oficial de Galicia do esgotamento do crédito con cargo á aplicación orzamentaria 06.A1.741A.7701 para a concesión de axudas ao abeiro da Resolución do 4 de agosto de 2022 pola que se dá publicidade do acordo do Consello de Dirección que aproba as bases reguladoras das axudas e dos préstamos parcialmente reembolsables para o financiamento dos proxectos de investimento empresarial, e se procede á súa convocatoria en réxime de concorrencia non competitiva.
Segundo. A derradeira solicitude de axuda e tramo non reembolsable de préstamo a proxectos de investimento empresarial xerais e investimento no sector aloxamento concedida antes do esgotamento do crédito foi a presentada o 23 de setembro de 2022 ás 14.39 horas, expediente IG253.2022.1.57.
A derradeira solicitude de axuda e tramo non reembolsable de préstamo a proxectos de investimento en equipamento produtivo concedida antes do esgotamento do crédito foi a presentada o 29 de setembro de 2022 ás 8.54 horas, expediente IG287.2022.1.108.
Santiago de Compostela, 20 de novembro de 2023
RESOLUCIÓN do 22 de novembro de 2023 pola que se reaxustan os importes das anualidades e se amplía a dotación orzamentaria determinada na Resolución do 30 de decembro de 2022, pola que se regula a xestión en Galicia do Programa de axuda á construción de vivendas en alugamento social en edificios enerxeticamente eficientes do Plan de recuperación, transformación e resiliencia, financiado pola Unión Europea NextGenerationEU, para promotores públicos e privados, distintos deste instituto, e se procede á súa convocatoria (código de procedemento VI406J).
Instituto Galego da Vivenda e Solo — III. Outras disposicións — 28/11/2023

1. O día 7 de febreiro de 2023 publicouse no Diario Oficial de Galicia (en diante, DOG) a Resolución do 30 de decembro 2022 pola que se regula a xestión en Galicia do Programa de axuda á construción de vivendas en alugamento social en edificios enerxeticamente eficientes do Plan de recuperación, transformación e resiliencia, financiado pola Unión Europea NextGenerationEU, para promotores públicos e privados, distintos do Instituto Galego da Vivenda e Solo (en diante, IGVS), e se procede á súa convocatoria (código de procedemento VI406J).
2. O día 27 de xullo de 2023 publicouse no DOG a Resolución do 19 de xullo de 2023 pola que se acordou ampliar a dotación orzamentaria determinada no ordinal terceiro da Resolución do 30 de decembro de 2022 e incrementar ata os seguintes importes:
3. O punto 3 do ordinal terceiro da Resolución do 30 de decembro de 2022 establece que as contías establecidas nesta convocatoria poderán ser obxecto de ampliación mediante resolución da persoa titular da Dirección Xeral do IGVS, que terá efecto despois da súa publicación no DOG, de conformidade co establecido no artigo 30.2 do regulamento da Lei 9/2007, do 13 de xuño, aprobado polo Decreto 11/2009, do 8 de xaneiro.
En consecuencia, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo,
Reaxustar os importes das anualidades da aplicación orzamentaria 08.81.451B.770.8, en que parte dos fondos das anualidades 2023 e 2024 pasan ás anualidades 2025 e 2026, e ampliar a dotación orzamentaria destas anualidades 2025 e 2026 en 5.412.500 euros máis, con cargo aos créditos dispoñibles, do que resulta o crédito total da convocatoria co seguinte detalle:
Estas modificacións non implican a apertura dun novo prazo para presentar solicitudes nin o inicio de novo cómputo de prazo para resolver.
Esta resolución producirá efectos desde o día seguinte ao da súa publicación no DOG.
Santiago de Compostela, 22 de novembro de 2023
RESOLUCIÓN do 11 de outubro de 2023 pola que se aproba o documento Bases para o desenvolvemento do Marco galego de competencias dixitais, previsto no Decreto 123/2021, do 2 de setembro, polo que se regula o Marco galego de competencias dixitais e a certificación galega en competencias dixitais, e se dispón a súa publicación.
Axencia para a Modernización Tecnolóxica de Galicia — III. Outras disposicións — 21/11/2023

O Decreto 123/2021, do 2 de setembro, polo que se regula o Marco galego de competencias dixitais e a certificación galega en competencias dixitais, ten por obxecto definir a estrutura do Marco galego de competencias dixitais, regular a certificación galega en competencias dixitais e establecer os requisitos, criterios e procedementos para a súa obtención.
Este decreto regula o documento Bases para o desenvolvemento do Marco galego de competencias dixitais, no cal se determinarán, entre outros, os criterios de validación, homologación e recoñecemento de certificados de competencias dixitais doutras administracións públicas, ou a través da acreditación de títulos, diplomas ou certificados oficiais que acrediten ter os coñecementos, competencias e actitudes descritas para a obtención dalgunha das certificacións recollidas nese decreto.
Por outra banda, o Decreto 123/2021, do 2 de setembro, tamén regula que o desenvolvemento concreto das dimensións, que definen a estrutura e os contidos do Marco galego de competencias dixitais, e as especializacións en función dos colectivos destinatarios quedarán recollidos no documento Bases para o desenvolvemento do Marco galego de competencias dixitais, que estará dispoñible no portal web institucional da Xunta de Galicia htpp://www.xunta.gal
Así mesmo, establece que os modelos de tipo de certificación por nivel de aptitude tamén se recollerán no documento Bases para o desenvolvemento do Marco galego de competencias dixitais.
A persoa titular da dirección da Axencia para a Modernización Tecnolóxica de Galicia é o órgano competente para aprobar este documento de bases, en virtude do disposto no artigo 11.2 do Decreto 123/2021, do 2 de setembro.
A proposta deste documento de bases, elaborado no ámbito do comité especializado para a definición do Marco galego de competencias dixitais, aprobouna o Consello Reitor da Axencia para a Modernización Tecnolóxica de Galicia na súa sesión do 11.9.2023.
Co obxecto de acadar unha maior difusión e máis doada localización, este documento de bases tamén se publicará no portal web da Xunta de Galicia https://competenciasdixitais.xunta.gal e no espazo https://intranet.gal/competencias-dixitais
Á vista do exposto,
Primeiro. Aprobar o documento Bases para o desenvolvemento do Marco galego de competencias dixitais.
Segundo. Ordenar a publicación do documento Bases para o desenvolvemento do Marco galego de competencias dixitais, previsto no Decreto 123/2021, do 2 de setembro, polo que se regula o Marco galego de competencias dixitais e a certificación galega en competencias dixitais no portal web institucional da Xunta de Galicia https://competenciasdixitais.xunta.gal e no espazo https://intranet.gal/competencias-dixitais
Santiago de Compostela, 11 de outubro de 2023
RESOLUCIÓN do 9 de novembro de 2023, da Dirección Xeral de Formación para o Emprego e Orientación, pola que se publican as subvencións concedidas en virtude do disposto na Orde do 13 de xuño de 2023 pola que se establecen as bases reguladoras para o período 2023-2025 e se procede á primeira convocatoria de subvencións en réxime de concorrencia non competitiva para o financiamento de accións formativas con compromiso de contratación en unidades formativas das empresas, para o exercicio 2023 (código de procedemento TR301P).
Consellería de Promoción do Emprego e Igualdade — III. Outras disposicións — 22/11/2023

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, programa e crédito orzamentario a que se imputen, beneficiario/a, contía concedida e finalidade ou finalidades da subvención.
A Orde do 13 de xuño de 2023 (DOG núm. 113, do 13 de xuño), en diante orde de bases, estableceu as bases reguladoras e as condicións polas que se rexerán, no período 2023-2025 e no ámbito da Comunidade Autónoma de Galicia, as convocatorias públicas de subvención das accións formativas para o emprego en unidades formativas nas empresas e con compromiso de contratación (código de procedemento TR301P).
A finalidade da orde de bases consiste no financiamento de programas de formación con compromiso de contratación destinados á cualificación profesional das persoas traballadoras desempregadas dirixidos á adquisición e mellora das competencias profesionais necesarias para o desempeño dos postos de traballo obxecto da contratación.
Poderán ser entidades beneficiarias as empresas, calquera que sexa a forma xurídica que adopten, e as agrupacións temporais de empresas que presenten solicitude conxunta, mediante un convenio que acredite a correspondente agrupación, que adquiran, no marco da actividade subvencionada, o compromiso de contratación das persoas traballadoras a que se refire esta orde.
Destinouse á primeira convocatoria correspondente á anualidade 2023 un crédito por importe total de tres millóns cento corenta e oito mil trescentos trinta e catro euros (3.148.334,00 €), que se imputarán con cargo á aplicación orzamentaria 11.50.323A.471.0, ou aquelas que a substitúan de conformidade coa normativa orzamentaria aplicable, con código de proxecto 2013 00545.
A relación de subvencións concedidas e empresas beneficiarias delas, ordenadas por código de expediente, publícase como anexo desta resolución.
Santiago de Compostela, 9 de novembro de 2023
RESOLUCIÓN do 8 de novembro de 2023, da Xerencia da Área Sanitaria de Ferrol, pola que se anuncia a incorporación ao Consello Asesor de Pacientes da Área de Sanitaria de Ferrol da Asociación Galega de Linfedema, Lipedema, Insuficencia Venosa Crónica e Outras Patoloxías Vasculares Periféricas (AGL).
Servizo Galego de Saúde — III. Outras disposicións — 17/11/2023

De conformidade co disposto pola disposición adicional primeira da Orde do 16 de outubro de 2018 (DOG núm. 208, do 31 de outubro) pola que se regula a composición, e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ferrol da seguinte asociación:
Ferrol, 8 de novembro de 2023
RESOLUCIÓN do 9 de novembro de 2023, da Dirección Xeral de Ordenación e Innovación Educativa, pola que se resolve definitivamente o Plan de mellora de bibliotecas escolares en centros públicos non universitarios de titularidade desta consellería para o curso 2023/24.
Consellería de Cultura, Educación, Formación Profesional e Universidades — III. Outras disposicións — 17/11/2023

De conformidade con establecido no artigo 12 da Resolución do 6 de xuño de 2023 pola que se regula a convocatoria do Plan de mellora de bibliotecas escolares para o curso 2023/24, esta dirección xeral
Primeiro. Conceder as contías que se sinalan nos anexos I, II e III aos centros públicos incluídos no Plan de mellora de bibliotecas escolares durante o curso 2022/23, vistas as memorias de actividades levadas a cabo durante o devandito ano académico, así como as liñas prioritarias de actuación presentadas para o período 2023/24.
Segundo. Integrar no Plan de mellora de bibliotecas escolares, para o curso 2023/24, os 28 novos centros públicos seleccionados, que se relacionan no anexo IV.
Terceiro. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación, Formación Profesional e Universidades, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de novembro de 2023
ORDE do 13 de novembro de 2023 pola que se fixa o prezo privado para a venda ao público dunha publicación editada pola Axencia de Turismo de Galicia.
Vicepresidencia Primeira e Consellería de Presidencia, Xustiza e Deportes — III. Outras disposicións — 22/11/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitiralle á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Axencia de Turismo de Galicia e logo do informe favorable da Consellería de Facenda e Administración Pública, esta Vicepresidencia Primeira e Consellería de Presidencia, Xustiza e Deportes
Artigo único
1. Queda aprobado o prezo privado de venda ao público da publicación editada pola Axencia de Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de novembro de 2023
– Ad limina XIV: revista de investigación do Camiño de Santiago e as peregrinacións: 29,30 €.
RESOLUCIÓN do 14 de novembro de 2023, da Dirección Xeral de Patrimonio Natural, pola que se fai pública a inclusión de dúas árbores e unha formación no Catálogo galego de árbores senlleiras.
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 22/11/2023

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Primeiro. Facer pública a inclusión das seguintes árbores no Catálogo galego de árbores senlleiras, mediante a Resolución do 8 de agosto de 2023, da Dirección Xeral de Patrimonio Natural:
Data da solicitude: 12.2.2023.
Código: 168A.
Nome das árbores: sobreiras da necrópole da Capela dos Mártires.
Especie:
Quercus suber L
.
Localidade: San Miguel de Valga.
Concello: Valga.
Provincia: Pontevedra.
Coordenadas X/Y (UTM ETRS89, fuso 29): sobreira número 1: 531.495/4.726.417 e sobreira número 2: 531.502/4.726.418.
Motivo da catalogación: o porte, a dendrometría, a idade, a estética e a significación histórica e cultural.
Segundo. Facer pública a inclusión da seguinte formación no Catálogo galego de árbores senlleiras, mediante a Resolución do 9 de novembro de 2023 da Dirección Xeral de Patrimonio Natural:
Data da solicitude: 31.5.2023.
Código: 43F.
Nome da formación: sobreiras de San Roque.
Especie:
Quercus suber L
.
Localidade: Goián.
Concello: Tomiño.
Provincia: Pontevedra.
Coordenadas X/Y (UTM ETRS89, fuso 29): 519.852/4.643.666.
Motivos da catalogación: o porte, a dendrometría, a idade, a estética e a significación histórica e cultural.
Santiago de Compostela, 14 de novembro de 2023
ORDE do 15 de novembro de 2023 pola que se publica a resolución pola que se resolven as axudas correspondentes á modalidade A do programa Retorna Talento FP, establecidas na Orde do 4 de agosto de 2023.
Consellería de Cultura, Educación, Formación Profesional e Universidades — III. Outras disposicións — 22/11/2023

Mediante a Orde do 4 de agosto de 2023 (DOG do 18 de agosto) establécese o procedemento para a adxudicación de axudas para persoas galegas residentes no estranxeiro interesadas en retornar e cursar certos estudos de formación profesional no curso académico 2023/24 en centros educativos de Galicia (código de procedemento ED333B).
O artigo 15 establece que se publicará no Diario Oficial de Galicia a resolución pola cal se resolve cada unha das modalidades da convocatoria, coa lista de persoas beneficiarias, a lista de suplentes, así como a lista de solicitudes denegadas.
En virtude do exposto anteriormente,
Primeiro. Concederlles as axudas correspondentes á modalidade A do programa ás persoas que se relacionan no anexo I e denegárllelas ás persoas que se relacionan no anexo II desta orde, polas causas especificadas. Así mesmo, estas listas publicaranse no portal educativo da Consellería de Cultura, Educación, Formación Profesional e Universidades https://www.edu.xunta.gal/portal/
A dotación, a contía, a distribución dos pagamentos e as condicións para a adxudicación das axudas serán as establecidas na Orde do 4 de agosto de 2023.
Segundo. A publicación da lista de persoas adxudicatarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición, ante a Consellería de Cultura, Educación, Formación Profesional e Universidades, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente un recurso contencioso-administrativo, no prazo de dous meses, perante a Sala do Contencioso- Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de novembro de 2023
Persoas beneficiarias das axudas con adxudicación no centro 15024513-CIFP Someso.
Persoas beneficiarias das axudas con adxudicación no centro 15005749-CIFP Universidade Laboral.
Motivos de exclusión:
1. Solicitude presentada fóra de prazo.
2. A persoa solicitante non é menor de 40 anos.
3. A persoa solicitante non emendou a documentación requirida.
RESOLUCIÓN do 14 de novembro de 2023 pola que se fai público o incremento de crédito da Resolución do 21 de decembro de 2022 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cinema, e se convocan para o ano 2023 (código de procedemento CT404D).
Axencia Galega das Industrias Culturais — III. Outras disposicións — 20/11/2023

O 12 de xaneiro de 2023 publicouse no
Diario Oficial de Galicia
número 8 a Resolución do 21 de decembro de 2022 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cinema, e convócanse para o ano 2023 (código de procedemento CT404D).
Na súa base sexta, punto 4, establece que o importe previsto nesta convocatoria poderá ser incrementado ao longo do exercicio, nos supostos establecidos no artigo 31.2 da Lei de subvencións de Galicia, e tras declaración previa de dispoñibilidade de crédito, logo da modificación orzamentaria que proceda. Se é o caso, a ampliación de crédito deberase publicar nos mesmos medios que esta convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
Nos orzamentos do ano 2023 existen remanentes de crédito suficientes dentro do código do proxecto 2015-00003, e a dita ampliación obedece á posibilidade de subvencionar todas as solicitudes presentadas que cumpran cos requisitos establecidos nas bases reguladoras.
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o crédito destinado ao financiamento das axudas previstas na Resolución do 21 de decembro de 2022 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cinema, e se convocan para o ano 2023, en 27.400,00 euros, da aplicación orzamentaria 10.A1.432B.470.0., código de proxecto 2015-00003, distribuídos en 4.700 para a modalidade A e 22.700 para a modalidade B.
A publicación desta resolución non supón a apertura dun novo prazo de presentación de solicitudes nin o inicio de novo cómputo de prazo para resolver.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 14 de novembro de 2023
CORRECCIÓN DE ERROS. Resolución do 10 de novembro de 2023 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores para o turismo na contorna do Camiño de Santiago, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria por anticipado de gasto para o ano 2024, con carácter plurianual (código de procedemento TU503H).
Axencia de Turismo de Galicia — III. Outras disposicións — 20/11/2023

Advertido erro no anexo II da citada resolución, publicada no
Diario Oficial de Galicia
número 219, do 17 de novembro de 2023, cómpre substituír a páxina 63469 pola que se xunta como anexo.
A publicación desta corrección non modifica o prazo de presentación de solicitudes previsto no artigo 10 da resolución.
RESOLUCIÓN do 9 de novembro de 2023, da Dirección Xeral de Comercio e Consumo, pola que se dá publicidade do esgotamento do crédito da Orde do 16 de agosto de 2023 pola que se establecen as bases reguladoras para a concesión, en réxime de concorrencia non competitiva, de subvencións do programa de comercio circular e se procede á súa convocatoria para o ano 2023 (código de procedemento CO300D).
Consellería de Economía, Industria e Innovación — III. Outras disposicións — 20/11/2023

Primeiro. A Orde do 16 de agosto de 2023 da Consellería de Economía, Industria e Innovación (DOG núm. 171, do 8 de setembro), establece as bases reguladoras para a concesión, en réxime de concorrencia non competitiva, de subvencións do programa de comercio circular e procédese á súa convocatoria para o ano 2023 (código de procedemento CO300D).
Segundo. O artigo 1 da orde de convocatoria establece que o procedemento de concesión das subvencións tramitarase en réxime de concorrencia non competitiva ata o esgotamento do crédito.
Pola súa parte, o artigo 4 da citada orde de convocatoria dispón que as solicitudes se resolverán atendendo á súa prelación temporal ata o esgotamento do crédito, do cal se dará a correspondente publicidade. Para os efectos da determinación da prelación temporal, a data que se vai ter en conta será a data e hora de presentación da solicitude. No caso de presentación de achegas ou de que a solicitude requira emenda, terase en conta a data e a hora en que a persoa solicitante presente correctamente toda a documentación e a información requirida.
Terceiro. O artigo 1 da orde de convocatoria dispón que as subvencións convocadas ao abeiro da citada orde financiaranse cos seguintes créditos:
Cuarto. Unha vez revisadas e ordenadas todas as solicitudes presentadas, a derradeira solicitude que se puido conceder ás persoas beneficiarias establecidas no artigo 3.1.1.1 e 3.1.1.2 do anexo I da orde de convocatoria, foi a do expediente número CO300D-2023-669, que presentou toda a documentación requirida na sede electrónica o día 8 de outubro de 2023 ás 22.13 horas.
En virtude do anterior, a persoa titular da Dirección Xeral de Comercio e Consumo, por delegación da conselleira de Economía, Industria e Innovación (Orde do 9.2.2023, DOG núm. 34, do 17 de febreiro),
Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 05.04.751A.770.8 con data do 8 de outubro de 2023 ás 22.13 horas, ao abeiro da Orde do 16 de agosto de 2023 (DOG núm. 171, do 8 de setembro), pola que se establecen as bases reguladoras para a concesión, en réxime de concorrencia non competitiva, de subvencións do programa de comercio circular e se procede á súa convocatoria para o ano 2023 (código de procedemento CO300D).
Santiago de Compostela, 9 de novembro de 2023
EXTRACTO da Orde do 9 de novembro de 2023 pola que se convoca o concurso Eduemprende Idea 2023, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos (código de procedemento ED523A).
Consellería de Cultura, Educación, Formación Profesional e Universidades — III. Outras disposicións — 20/11/2023

BDNS (Identif.): 727420.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob. es/bdnstrans/index).
Primeiro. Persoas beneficiarias
Poderá participar nesta convocatoria o alumnado que cumpra os seguintes requisitos:
1. Ter estado matriculado durante o curso 2022/23 nas ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
2. A participación terá que ser en grupo, formado por un mínimo de dúas persoas e un máximo de catro, que terán igualmente a consideración de beneficiarias.
Segundo. Obxecto
Convocatoria do concurso Eduemprende Idea 2023, co código de procedemento ED523A, co fin de promover a realización de proxectos empresariais por parte do alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Terceiro. Bases reguladoras
Orde do 9 de novembro de 2023 pola que se convoca o concurso Eduemprende Idea 2023, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos (código de procedemento ED523A).
Cuarto. Importe
A dotación total para os premios será de 12.000 €.
Premiaranse os tres mellores proxectos de empresa de cada modalidade.
1. Modalidade A: ciclos de grao superior.
– Incorporación a un viveiro de empresa da Consellería de Cultura, Educación, Formación Profesional e Universidades.
– Asesoramento técnico a través da Rede de polos de emprendemento e apoio ao emprego.
– Dotación económica:
1º premio: 3.000 €.
2º premio: 2.000 €.
3º premio: 1.000 €.
2. Modalidade B: ciclos de grao medio.
– Incorporación a un viveiro de empresa da Consellería de Cultura, Educación, Formación Profesional e Universidades.
– Asesoramento técnico a través da Rede de polos de emprendemento e apoio ao emprego.
– Dotación económica:
1º premio: 3.000 €.
2º premio: 2.000 €.
3º premio: 1.000 €.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 9 de novembro de 2023
CORRECCIÓN DE ERROS. Resolución do 25 de outubro de 2023 pola que se dá publicidade ás axudas concedidas ao abeiro da Orde do 20 de xaneiro de 2023 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2023 (código de procedemento IN308C).
Consellería de Economía, Industria e Innovación — III. Outras disposicións — 20/11/2023

Advertido erro na citada resolución, publicada no Diario Oficial de Galicia número 210, do día 6 de novembro de 2023, cómpre facer a seguinte corrección:
Na páxina 60893, no anexo de subvencións a entidades locais para o acondicionamento e a mellora das instalacións dos espazos termais de uso lúdico, deberase incluír a subvención ao Concello de Punxín, co que o devandito anexo quedaría:
RESOLUCIÓN do 31 de outubro de 2023, da Dirección Xeral de Patrimonio Natural, pola que se publican as empresas, as persoas físicas e as institucións sen fins de lucro beneficiarias das subvencións concedidas en virtude da Orde do 26 de abril de 2023 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia, para o ano 2023 (código de procedemento MT821A).
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 21/11/2023

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publícanse as subvencións concedidas.
De acordo co anterior,
Publicar no Diario Oficial de Galicia as axudas concedidas en virtude da Orde do 26 de abril de 2023 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia, para o ano 2023 (código de procedemento MT821A).
A finalidade desta orde é promover o desenvolvemento sustentable das poboacións asociadas ao Parque Nacional Marítimo-Terrestre das Illas Atlánticas de Galicia mediante a concesión de axudas económicas para realizar actividades na súa área de influencia socioeconómica. A regulamentación de usos e actividades permitidas no Parque Nacional é, en ocasións, certamente restritiva, pois a fraxilidade dos valores que se deben protexer así o exixe. Non obstante, isto non debe ser obstáculo para fomentar e lograr o crecemento económico da zona de influencia socioeconómica de xeito harmonioso e compatible cos obxectivos de conservación.
Esta subvención financiase integramente con fondos transferidos do Estado, de acordo coa Resolución de 20 de xuño de 2022 pola que se formaliza o compromiso financeiro coa Comunidade Autónoma de Galicia destinado ás areas de influencia socioeconómica do Parque Nacional das Illas Atlánticas de Galicia. Empréganse as aplicacións orzamentarias 08.03.541B.770.2, 08.03.541B.780.2 e 08.03.541B.781.1 do código de proxecto 2015 00694 do orzamento de gastos da Comunidade Autónoma de Galicia para o ano 2023 por un importe de 148.393,65 euros.
As contías e persoas beneficiarias por cada unha das liñas relaciónanse nos anexos I, II e III desta resolución.
As axudas ás empresas, persoas físicas e institucións sen fins de lucro foron aprobadas mediante a resolución da directora xeral de Patrimonio Natural da Vicepresidencia Segunda e Consellería de Medio Ambiente, Territorio e Vivenda o día 28 de setembro de 2023.
Santiago de Compostela, 31 de outubro de 2023
RESOLUCIÓN do 21 de novembro de 2023 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 30/11/2023

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 30 xuño de 2023 (DOG núm. 134, do 14 de xullo) anunciouse a convocatoria de tres prazas de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 3 correspondente ao dominio ERC Ciencias Físicas e Enxeñaría, de acordo co sinalado no artigo 13 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada, perante a Presidencia da Axencia Galega de Innovación, no prazo dun mes contado desde o día seguinte ao da súa publicación.
Santiago de Compostela, 21 de novembro de 2023
ORDE do 21 de novembro de 2023 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 30/11/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia»
.
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de novembro de 2023
–
Barreiro: O silencio que chove luz na xanela
. 30 €.